Pienvedēja Piedzīvojumi

Pienvedēja Piedzīvojumi ir rokgrupa no Latvijas, kas dibināta 1994. gadā Sabilē.
Grupas pamatsastāvs nav mainījies kopš tās dibināšanas. Māris Žigats (vokāls, bass), Aldis Lunde (ģitāra) un Pēteris Lunde (sitamie instrumenti). 

 Vēsture 
Grupa dibināta 1994. gadā Sabilē. Pēc divu pašizdotu albumu izdošanas kasetēs tā 1996. gadā noslēdz līgumu ar kompāniju "Mikrofona ieraksti", kur iznāk pirmie divi oficiālie grupas albumi "Cilvēks ar trepēm" un "Mazā meža zivs", kas padara grupu labi zināmu alternatīvās mūzikas klausītāju vidū. 

Vēlāk ar pārtraukumiem darbība turpinās un tiek izdoti jauni albumi gan "Mikrofona ierakstos", gan citās kompānijās. 

2017. gadā "Cilvēks ar trepēm" tiek izdots vinila formātā. 

2019. gada albums "Nelaiks", kurā grupas skanējumu papildinājuši elektroniskās mūzikas elementi, iegūst balvu "Zelta mikrofons" kā gada labākais rokmūzikas albums. 

2020. gada novembrī nāk klajā Jāņa Žildes sarakstītā grupas biogrāfija ""Pienvedēja Piedzīvojumi": Trīs no Sabiles".

2023. gada 23. septembrī Latvijas Nacionālajā Bibliotēkā notiek pirmizrāde dokumentālai filmai par "Pienvedēja Piedzīvojumiem".
 Diskogrāfija 
 Albumi 
GadsNosaukumsIzdevējkompānija1996Cilvēks ar trepēm kasete, Mikrofona ieraksti; 
 LP, Mikrofona ieraksti (2017)1997Mazā meža zivs CD, kasete, Mikrofona ieraksti2002PP4 CD, Pasadena Records2007Rīga ir gatava CD, Mikrofona ieraksti2014Tā mēs dzīvojam 2 CD, I Love You (5 jaunu dziesmu EP + dziesmu izlase akustiskās versijās)2019Nelaiks CD, Mikrofona ieraksti2025Bezmiegs CD, Mikrofona ieraksti
 LP, Mikrofona ieraksti

 Citi izdevumi 
GadsNosaukumsIzdevējkompānija1994Gumijas līme kasete, autorizdevums19984 gadu jubilejas albums CD, Platforma Records (dažādi izpildītāji)2004Pienvedēja Piedzīvojumi. 1994-2004 CD, Mikrofona ieraksti (izlase)

 Bibliogrāfija 
 Jānis Žilde. "Pienvedēja piedzīvojumi." Trīs no Sabiles: autorizēta biogrāfija. Rīga: Dienas grāmata, 2020. 

 Atsauces 

Kategorija:1990. gadu mūzikas grupas
Kategorija:2000. gadu mūzikas grupas
Kategorija:2010. gadu mūzikas grupas
Kategorija:Latvijas rokgrupas
Kategorija:Latvijas alternatīvā roka grupas
Kategorija:Latvijas grandžmūzikas grupas
Kategorija:Latvijas postgrandža grupas